
	หน้า 1/12
	แก้ไขครั้งที่

	วิธีปฏิบัติเลขที่ :
	วันที่ประกาศใช้ :

	เรื่อง : แนวทางปฏิบัติการพยาบาลผู้ป่วยโรคไตวายระยะสุดท้าย หอผู้ป่วยพิเศษอายุรกรรม
	แผนกที่เกี่ยวข้อง : ไม่มี

	ผู้จัดทำ : หอผู้ป่วยพิเศษอายุรกรรม
	ผู้อนุมัติ :



1. วัตถุประสงค์ (Purpose)
	1.1 เพื่อให้ผู้ป่วยโรคไตวายระยะสุดท้าย ปลอดภัยจากภาวะแทรกซ้อนที่สามารถป้องกันได้
	1.2 เพื่อเป็นแนวทางในการดูแลผู้ป่วยโรคไตวายระยะสุดท้ายของหอผู้ป่วยพิเศษอายุรกรรมให้มีมาตรฐานและถือปฏิบัติในแนวทางเดียวกัน

2. ขอบข่าย (Scope)
	แนวทางปฏิบัติการพยาบาลผู้ป่วยไตวายระยะสุดท้ายที่เข้ารับการรักษาในหอผู้ป่วยพิเศษอายุรกรรม โรงพยาบาลศรีสะเกษ ตั้งแต่แรกรับจนถึงการวางแผนจำหน่าย

3. คำจำกัดความ (Definition)
ไตวายระยะสุดท้าย (End stage renal disease, ESRD)  หมายถึง ไตทำหน้าที่ผิดปกติอย่างเรื้อรังนานอย่างน้อย 3 เดือน ซึ่งอาจจะตรวจพบจากการตรวจพยาธิวิทยาของไต หรือมีสิ่งที่บ่งชี้ว่ามีการบาดเจ็บของไต จากการตรวจเลือด ตรวจปัสสาวะ ตลอดจนการตรวจทางรังสีวิทยา หรือเมื่อมีการทำงานของไตลดลง โดยมี glomerular filtration rate(GFR) น้อยกว่า 15 มิลลิลิตร/นาที/1.73 ตารางเมตร
พยาธิสรีรวิทยา (pathophysiology) เกิดจากการเสื่อมของไต และการถูกทำลายของหน่วยไต มีผลให้อัตราการกรองทั้งหมดลดลง และการขับถ่ายของเสียลดลง ปริมาณครีตินินและยูเรียไนโตรเจนในเลือดสูงขึ้น หน่วยไตที่เหลืออยู่จะเจริญมากผิดปกติเพื่อกรองของเสียที่มีมากขึ้น ผลที่เกิดทำให้ไตเสียความสามารถในการปรับความเข้มข้นปัสสาวะ ปัสสาวะถูกขับออกไปอย่างต่อเนื่อง หน่วยไตไม่สามารถดูดกลับเกลือแร่ต่างๆ ได้ ทำให้สูญเสียเกลือแร่ออกจากร่างกาย จากการที่ไตถูกทำลายมากขึ้น และการเสื่อมหน้าที่ของหน่วยไต ทำให้อัตราการกรองของไตลดลง ร่างกายจึงไม่สามารถขจัดน้ำ เกลือ ของเสียต่างๆ ผ่านไตได้ เมื่ออัตราการกรองของไตน้อยกว่า 10-20 มล./นาที ส่งผลให้เกิดการคั่งของยูเรียในร่างกายเป็นสาเหตุให้ผู้ป่วยเสียชีวิตในที่สุด ดังนั้น เมื่อเข้าสู่ระยะดังกล่าวผู้ป่วยจึงควรได้รับการรักษาด้วยการบำบัดทดแทนไต
4. ความรับผิดชอบ (Responsibility)
	4.1 พยาบาลมีหน้าที่ประเมินอาการทางคลินิกรวมถึงปัญหา/ความต้องการของผู้ป่วย/ครอบครัววินิจฉัยการพยาบาล วางแผนการพยาบาล และปฏิบัติการพยาบาล
	4.2 พยาบาลให้การพยาบาลและติดตามประเมินผลการพยาบาลติดตามอาการต่อเนื่องเพื่อให้ผู้ป่วยปลอดภัยจากภาวะเจ็บป่วยและภาวะแทรกซ้อนที่ป้องกันได้
	



	
	โรงพยาบาลศรีสะเกษ
	หน้า 2 /12
	แก้ไขครั้งที่

	วิธีปฏิบัติเลขที่ :
	วันที่ประกาศใช้ :

	เรื่อง : แนวทางปฏิบัติการพยาบาลผู้ป่วยโรคไตวายระยะสุดท้าย หอผู้ป่วยพิเศษอายุรกรรม
	แผนกที่เกี่ยวข้อง :ไม่มี



5 ขั้นตอนการปฏิบัติ (Procedure)
	มาตรฐานที่ 1 การประเมินปัญหาและความต้องการ
มาตรฐานที่ 2 3 4 5 6 และ 11  พยาบาลวิชาชีพวิเคราะห์ข้อมูลที่ประเมินได้ เพื่อตัดสินใจ ระบุปัญหากำหนดข้อวินิจฉัยทางการพยาบาล วางแผนและปฏิบัติการพยาบาล ที่สอดคล้องกับปัญหาและความต้องการของผู้ป่วยอย่างต่อเนื่องเพื่อให้ผู้ป่วยปลอดภัย ไม่มีภาวะแทรกซ้อน มีการวางแผนการจำหน่ายผู้ป่วย ส่งต่อการดูแลต่อเนื่อง  และประเมินผลการปฏิบัติการพยาบาล มีการบันทีกทางการพยาบาลที่เป็นลายลักษณ์อักษร 
โดยบูรณาการใช้มาตรฐานที่ 2,3,4,5,6 และ 11 ร่วมกัน โดยใช้การบันทึกทางการพยาบาล แบบ Focus charting  เป็นข้อๆ ดังนี้
	มาตรฐานที่  2  การวินิจฉัยการพยาบาล 
	มาตรฐานที่  3  การวางแผนการพยาบาล 
	มาตรฐานที่  4  การปฏิบัติการพยาบาล 
	มาตรฐานที่  5  การวางแผนจำหน่ายและการดูแลต่อเนื่อง 
	มาตรฐานที่  6  การประเมินผลการปฏิบัติการพยาบาล 
	มาตรฐานที่ 11 การบันทึกทางการพยาบาล 
	การพยาบาลระยะแรกรับ
		1. มีภาวะ Uremia เนื่องจากไตสูญเสียหน้าที่
		2. มีโอกาสเกิดภาวะเนื้อเยื่อพร่องออกซิเจนเนื่องจากมีภาวะน้ำเกิน
		3. เสี่ยงต่อการได้รับอันตรายจากความดันโลหิตสูง
	การพยาบาลระยะต่อเนื่อง
		1. ความทนต่อกิจกรรมลดลง เนื่องจากภาวะซีดและจากการเจ็บป่วย
		2.มีภาวะ Electrolyte imbalance เนื่องจากไตสูญเสียหน้าที่
		3. เสี่ยงต่อการเกิดการเปลี่ยนแปลงทางโภชนาการเนื่องจากความอยากอาหารลดลง
		4. เสี่ยงต่อภาวะติดเชื้อในร่างกาย
	การพยาบาลระยะจำหน่าย
		1. ขาดความรู้ความเข้าใจการปฏิบัติตัวเมื่อจำหน่ายจากโรงพยาบาล

          การบันทึกการพยาบาลแบบ focus charting  ประกอบด้วย
                       F= focus A = assessment I= intervention E= evaluation
	ตัวอย่างการบันทึกในกรณีผู้ป่วย ดังต่อไปนี้

การพยาบาลระยะแรกรับ
F1 : มีภาวะ Uremia เนื่องจากไตสูญเสียหน้าที่
Goal :  เพื่อให้ผู้ป่วยปลอดภัยจากภาวะ Uremia
	Out come :	1. สัญญาณชีพปกติ
			2.ไม่มีอาการเบื่ออาหาร คลื่นไส้อาเจียน ปวดศีรษะ กระสับกระส่าย กล้ามเนื้อกระตุก และอาจชักหมดสติ
	Assessment : มีอาการเบื่ออาหาร คลื่นไส้อาเจียน ปวดศีรษะ กระสับกระส่าย กล้ามเนื้อกระตุก และอาจชักหมดสติ BUN Cr ผิดปกติ
	Intervention :1. Monitor และRecord V/S,SPO2 keep> 95 % ,N/S ทุก 4 ชั่วโมง 
รายงานแพทย์ตามข้อบ่งชี้
		        2. บันทึกปริมาณน้ำเข้าออกในร่างกาย และจำกัดน้ำในผู้ป่วย เพื่อประเมิน
และป้องกันภาวะน้ำเกิน
		        3. ดูแลให้ได้รับยาขับปัสสาวะตามแผนการรักษา
		        4. ดูแลให้ผู้ป่วยได้รับการทำ Hemodialysis หรือ CAPD ตามแผนการรักษา
		        5. ติดตามอาการและให้การพยาบาลก่อนและหลังการทำ Hemodialysis หรือ 
CAPD ตามแผนการ
		        6.ติดตามผล Lab BUN Cr
		        7.บันทึกการพยาบาลให้สอดคล้องกับปัญหาแผนการพยาบาลปฏิบัติการพยาบาล 
และการประเมินผล
Evaluation : ผู้ป่วยไม่มีอาการเบื่ออาหาร คลื่นไส้อาเจียน ปวดศีรษะ กระสับกระส่าย 
กล้ามเนื้อกระตุก หรือชักหมดสติ 
F2 : มีโอกาสเกิดภาวะเนื้อเยื่อพร่องออกซิเจนเนื่องจากมีภาวะน้ำเกิน
Goal:  เพื่อให้เนื้อเยื่อได้รับออกซิเจนอย่างเพียงพอ
	Out come :	1. สัญญาณชีพปกติ
			2. SPO2 มากกว่า 90%
			3. ABG ปกติ	
                               4. Film CXR ดีขึ้น
                               5. ลักษณะการหายใจสม่ำเสมอไม่หอบไม่ใช้ accessories muscle ช่วยหายใจ
			6. ไม่มี sign hypoxia เช่น Restless,Cyanosis,SPO 2< 95%

	Assessment : หายใจหอบเหนื่อย RR มากกว่า 30 ครั้งต่อนาที ไอบ่อยมีเสมหะสีเหลืองปนเขียวนอนราบไม่ได้  ฟังปอดได้ยินเสียง Crepitation  CXR พบ infiltration
	Intervention :1. จัดท่านอนศีรษะสูงเพื่อให้ปลอดขยายตัวเต็มที่
		        2. ประเมินภาวะพร่องออกซิเจน เช่น กระสับกระส่าย สัญญาณที่เปลี่ยนแปลง หากมี cyanosis ให้ความช่วยเหลือทันที
		        3. ให้ออกซิเจนตามแผนการรักษา ได้แก่ cannular, mask c bag ,O2 T- piece, collar mask 
		        4. Monitor และ Record V/S,SPO2 keep> 95% ,N/S ทุก 4 ชั่วโมง รายงานแพทย์ตามข้อบ่งชี้
		        5. ดูแลทางเดินหายใจให้โล่ง เช่น กระตุ้นไอมีประสิทธิภาพ ช่วยดูดเสมหะในผู้ป่วยที่ on TT tube  เน้นหลักการป้องกันการติดเชื้อ และ แพร่กระจายเชื้อ
		        6. สังเกตลักษณะของเสมหะหรือพบแหล่งของการติดเชื้อเพิ่มขึ้นรายงานแพทย์ 
เมื่อพบว่ามีการเปลี่ยนแปลงของลักษณะของเสมหะ หรือ พบแหล่งกำเนิดของการติดเชื้อ
		        7. ประสานข้อมูลส่งปรึกษานักกายภาพบำบัด เคาะปอดตามแผนการรักษา และติดตามความก้าวหน้าของการขยายตัวของปอด
		        8. ติดตามผล CXR ,ABG, Electrolyte ,CBC , sputum G/S ,C/S
		        9. บันทึกการพยาบาลให้สอดคล้องกับปัญหาแผนการพยาบาลปฏิบัติการพยาบาล และการประเมินผล
	Evaluation : ผู้ป่วยไม่มีภาวะพร่องออกซิเจน  หายใจไม่หอบ SPO2 มากกว่า 90%  ผล CXR ดีขึ้นสัญญาณชีพปกติ  บันทึกทางการพยาบาลสอดคล้องกับปัญหาผู้ป่วยและมีความต่อเนื่อง
F3 : เสี่ยงต่อการได้รับอันตรายจากความดันโลหิตสูง
Goal:  เพื่อไม่ให้เกิดอันตรายจากความดันโลหิตสูง
	Out come :1. ความดันโลหิต ≤140/80
		2.ไม่มีอาการปวดศีรษะ วิงเวียน คลื่นไส้อาเจียน ตาพร่ามัว
	Assessment : ความดันโลหิตมากกว่า 140/90 มิลลิเมตรปรอท มีอาการปวดศีรษะ วิงเวียน คลื่นไส้อาเจียน ตาพร่ามัว
Intervention :1. อธิบายให้ผู้ป่วยเข้าใจถึงสาเหตุของการเกิดภาวะความดันโลหิตสูง และอันตรายหรือความเสี่ยงจากภาวะความดันโลหิตสูง ได้แก่ เส้นเลือดในสมองแตกเฉียบพลัน
		2. รายงานอาการผู้ป่วยให้แพทย์รับทราบและดูแลให้ได้รับยาเพื่อลดระดับความดันโลหิตสูง แจ้งชื่อยาสรรพคุณ การออกฤทธิ์ ขนาด วิธีการใช้ยา และอาการข้างเคียงที่อาจเกิดขึ้น					3. อธิบายให้ผู้ป่วยทราบถึงสัญญาณอันตรายจากภาวะความดันโลหิตสูง เช่น อาการปวดศีรษะอย่างรุนแรง หรือปวดศีรษะต่อเนื่อง ตาพร่ามัว อาเจียน เป็นต้น			

4. Monitor และ Record V/S,N/S ทุก 4 ชั่วโมง รายงานแพทย์ตามข้อบ่งชี้
		๕. บันทึกการพยาบาลให้สอดคล้องกับปัญหาแผนการพยาบาลปฏิบัติการพยาบาล และการประเมินผล
	Evaluation : สัญญาณชีพอยู่ในช่วงปกติ โดยเฉพาะระดับความดันโลหิต SBP = 120-139 มิลลิเมตรปรอท DBP = 70-89 มิลลิเมตรปรอท  ไม่มีอาการปวดศีรษะ วิงเวียน คลื่นไส้อาเจียน ตาพร่ามัว
บันทึกทางการพยาบาลสอดคล้องกับปัญหาผู้ป่วยและมีความต่อเนื่อง
การพยาบาลระยะต่อเนื่อง
F1.ความทนต่อกิจกรรมลดลง เนื่องจากภาวะซีดและเหนื่อยอ่อนเพลีย
Goal   :เพื่อส่งเสริมสุขวิทยาส่วนบุคคลและคงไว้ซึ่งแบบแผนกิจกรรม
Outcome :ผู้ป่วยและญาติสามารถดูแลสุขวิทยาส่วนบุคคลได้
Assessment: เหนื่อยอ่อนเพลีย ทำกิจวัตรประจำวันด้วยตัวเองได้น้อยลง
Intervention: 1. ประเมินความสามารถในการปฏิบัติกิจวัตรประจำวัน
                             2. ประเมินสภาพผิวหนังป้องกันแผลกดทับ
                             3. ดูแลความสะอาดร่างกายและสอนญาติผู้ดูแลช่วยเหลือผู้ป่วย
                             4. จัดสิ่งของใช้ให้ผู้ป่วยหยิบใช้ได้สะดวก
                             5. ดูแลให้ได้รับเลือดตามแผนการรักษา ดูแลให้ได้รับสารน้ำ และสารอาหารตามความต้องการของร่างกาย
                             6. เฝ้าระวังการพลัดตกหกล้ม
                             7. บันทึกทางการพยาบาลให้สอดคล้องกับปัญหาผู้ป่วย เละมีความต่อเนื่อง
Evaluation :ผู้ป่วยสดชื่นขึ้น เหนื่อยอ่อนเพลียลดลง มีความทนต่อต่อกิจกรรมเพิ่มขึ้น
F2 มีภาวะ Electrolyte imbalance เนื่องจากไตสูญเสียหน้าที่
Goal :เพื่อให้อิเล็กโตรไลต์ในร่างกายกลับสู่ภาวะปกติ 
Outcome : 1.ไม่มีภาวะแทรกซ้อนจากภาวะ Electrolyte imbalance
               2. Lab Electrolyte ปกติ
Assessment: มีอาการคลื่นไส้อาเจียน รับประทานน้อย ถ่ายเหลว ซึมลง สับสน อ่อนเพลีย กล้ามเนื้ออ่อนแรง
Intervention:1.ประเมินภาวะไม่สมดุลของอิเล็กโตรไลต์ในร่างกายจากอาการแสดง และ Lab
       2.ประเมินอาการและอาการแสดงของภาวะ Electrolyte  imbalanceเช่น มี
อาการกล้ามเนื้ออ่อนแรง สับสน เบื่ออาหาร คลื่นไส้ อาเจียน
		       3. Monitor และ record V/S,N/S ทุก 4 ชั่วโมงรายงานแพทย์ตามข้อบ่งชี้
       4.ดูแลให้ได้รับสารน้ำ สารอาหาร และยาตามแผลการรักษา
		       5. ติดตาม Lab Electrolyte และประเมินอาการผู้ป่วยทุกครั้งหลังให้การพยาบาล
                            6. บันทึกทางการพยาบาลให้สอดคล้องกับปัญหาผู้ป่วย เละมีความต่อเนื่อง

Evaluation : ไม่มีอาการคลื่นไส้อาเจียน รับประทานน้อย ถ่ายเหลว ซึมลง สับสน อ่อนเพลีย กล้ามเนื้ออ่อนแรง และ Lab Electrolyte ปกติ
F 3. เสี่ยงต่อการเกิดการเปลี่ยนแปลงทางโภชนาการเนื่องจากความอยากอาหารลดลง
Goal :ไม่มีภาวะทุพโภชนาการ
Outcome : 1.ได้รับสารน้ำ สารอาหารที่เพียงพอต่อความต้องการของร่างกาย
	     2. Lab Electrolyte Albumin ปกติ
Assessment: เหนื่อยอ่อยเพลีย รับประทานอาหารได้น้อย ผอมหรือบวมขึ้น
Intervention:1. ประเมินภาวะทุพโภชนาการ
       2. ดูแลให้ได้รับสารน้ำ สารอาการที่เพียงพอต่อความต้องการของร่างกายและตามแผนการรักษา
       3. ประสานนักโภชนาการประเมินภาวะทุพโภชนาการให้ความรู้เกี่ยวกับการรับประทานอาหาร
       4. ดูแลให้ทำความสะอาดปากฟันก่อน-หลังรับประทานอาหาร
                 5. ติดตามผล Lab Electrolyte Albumin รายงานแพทย์หากมีข้องบ่งชี้
                           6. บันทึกทางการพยาบาลให้สอดคล้องกับปัญหาผู้ป่วย เละมีความต่อเนื่อง
Evaluation : ได้รับสารน้ำ สารอาหารที่เพียงพอต่อความต้องการของร่างกาย Lab Electrolyte Albumin ปกติ
F4 เสี่ยงต่อภาวะติดเชื้อในร่างกาย
Goal : ไม่มีติดเชื้อในร่างกาย
Out come :	1.  BT = 36.5 - 37.5 องศาเซลเซียส
			2. WBC น้อยกว่า 5,000-10,000 cell/mm
			3.Neutrophil= 46.5 - 75% lymphocytes = 19–48 %
	Assessment : ไข้ BT มากกว่า 37.5 องศาเซลเซียสบริเวณ DLC AVF AVG และสาย TK บวม แดง น้ำยา CAPD ขุ่น ขาดทุน 
Intervention:1. เช็ดตัวลดไข้ด้วยน้ำธรรมดาอย่างนุ่มนวล
			2. ดูแลให้ผู้ป่วยอยู่ในสิ่งแวดล้อมที่มีการระบายอากาศที่ดีไม่แออัด
			3. ดูแลให้ยา Antibiotic ตามแผนการรักษา
			4. ดูแลให้ยาลดไข้ Paracentamol(500) 1 tab oral prn ทุก 4-6 ชั่วโมง
			5. ดูแลให้สารน้ำตามแผนการรักษา
			6. Monitor และ record V/S,SPO2 N/S ทุก 4 ชั่วโมงรายงานแพทย์ตามข้อบ่งชี้
                               7. บันทึกทางการพยาบาลให้สอดคล้องกับปัญหาผู้ป่วยและมีความต่อเนื่อง

Evaluation :ผู้ป่วย V/S ปกติ ผล Lab WBC Neutrophil lymphocytes อยู่ในค่าปกติ

การพยาบาลระยะจำหน่าย
F1. ขาดความรู้ความเข้าใจการปฏิบัติตัวเมื่อจำหน่ายจากโรงพยาบาล
Goal :ผู้ป่วยและญาติมีความมั่นใจในการคูแลตนเองเมื่ออยู่บ้าน
               Outcome: 1. ผู้ป่วยสามารถมีกิจวัตรประจำวันได้ใกล้เคียงปกติ
                              2. ผู้ป่วยและผู้ดูแลสามารถบอกข้อควรระวังเพื่อป้องกันภาวะแทรกซ้อนจากโรค  ไตวายระยะสุดท้าย
                              3. ผู้ป้อยสามารถใช้ชีวิตที่บ้านได้ใกล้เคียงกับปกติจนถึงวันตรวจตามนัด
                Assessment: ผู้ป่วยมีสีหน้าไม่สบายใจรู้สึกตัวเองเป็นภาระให้ญาติ
              Intervention: 1. ให้ข้อมูลเกี่ยวกับสาเหตุการป้องกันการเกิดภาวะแทรกซ้อนจากโรคไตวายระยะสุดท้าย การรับประทานอาหารโรคไต การพักผ่อนและการจัดสิ่งแวดล้อมที่บ้านให้เหมาะสม
                               2. แนะนำให้ทำกิจกรรมเพิ่มขึ้นได้ทีละน้อยและหยุดเมื่อรู้สึกเหนื่อย
                               3. ให้ข้อมูลความสำคัญในการหลีกเลี่ยงทำงานที่ต้องใช้แรงมากและการอยู่ในที่ชุมชนหลีกเลี่ยงสิ่งแวดล้อมที่ส่งผลให้เกิดการติดเชื้อ
                               4. ทบทวนความเข้าใจเกี่ยวกับวิธีการใช้ยาความต่อเนื่องในการใช้ยาและการสังเกตความผิดปกติที่เป็น ฤทธิ์ข้างเคียงของยา
                               5. ให้ข้อมูลถึงความจำเป็นในการตัดตามผลการรักษา 

มาตรฐานที่ ๗ การสร้างเสริมสุขภาพ
                     7.1 พยาบาลนำข้อมูลทั้งหมด มาวางแผนเพื่อส่งเสริมสุขภาพทั้งร่างกายและจิตใจผู้ป่วย
และครอบครัว
                     7.2 ค้นหาปัจจัยที่เอื้อและเป็นอุปสรรคในการดูแลสุขภาพ
                     7.3 กำหนดการสร้างเสริมสุขภาพร่วมกับผู้ป่วยและครอบครัว
                     7.4 การปฏิบัติตามแผนส่งเสริมสุขภาพดังนี้
                            1) จัดกิจกรรมการออกกำลังกายตามความเหมาะสม เช่นการฝึกหายใจ ยืดเหยียดกล้ามเนื้อ
                            2) แนะนำการปฏิบัติกิจวัตรประจำวัน เช่น การอานน้ำ การรับประทานอาหาร การขับถ่าย
                            3) ส่งเสริมให้ผู้ป่วยผ่อนคลายเช่นการฟังเพลง การอ่านหนังสือ
                    7.5 แนะนำการจัดสถานที่ให้สอดคล้องกันการสร้างเสริมสุขภาพ
                    7.6 เพิ่มบริการด้านสุขภาพทางเลือกเพื่อสนองความต้องการของผู้ป่วยและครอบครัว
          7.7 ประชาสัมพันธ์การสร้างเสริมสุขภาพแก่ผู้ป่วยและครอบครัวอย่างต่อเนื่อง

                    7.8 สรุปประเมินผลการสร้างเสริมสุขภาพ
                    7.9 บันทึกผลการสร้างเสริมสุขภาพ

มาตรฐานที่ ๘ การคุ้มครองภาวะสุขภาพ
                   พยาบาลวิชาชีพปฏิบัติการพยาบาลคุ้มครองภาวะสุขภาพ เพื่อป้องกันการเกิดอันตราย และการกลับเป็นซ้ำของโรค
                   8.1 พยาบาลใช้ข้อมูลจากการประเมินในระยะแรกรับและต่อเนื่อง ในการวินิจฉัยเพื่อคุ้มครองภาวะสุขภาพจากอันตรายทั้งด้านร่างกายและจิตใจ
                   8.2 กำหนดแผนการคุ้มครองภาวะสุขภาพจากอันตรายทางด้านร่างกาย และจิตใจ อยู่ในแผนการพยาบาล
                  8.3 ปฏิบัติและกำกับดูแลสมาชิกในทีมการพยาบาล ให้ปฏิบัติตามแนวทางเพื่อป้องกันความเสี่ยง หรือการเกิดภาวะแทรกซ้อนที่ป้องกันได้ ดังนี้           
                            1) การตรวจสอบความถูกต้องของตัวบุคคล
                            2) ป้องกันการติดเชื้อ                     
                            3) ป้องกันการเกิดอุบัติเหตุ/อุบัติการณ์ไม่พึงประสงค์
                            4) การตายอย่างไม่คาดคิด
                            5) การเกิดแผลกดทับหรือความพิการที่สามารถป้องกันได้
                            6) การป้องกันอันตรายจากการตรวจ/หัตถการ/เครื่องมือพิเศษ/ สารเคมี
                     8.4  ติดตามเฝ้าระวังอุบัติการณ์ที่ไม่พึงประสงค์ วิเคราะห์สาเหตุและปรับปรุงแผนการคุ้มครองอันตรายด้านร่างกายและจิกใจอย่างต่อเนื่อง.
                     8.5  บันทึกเหตุการณ์ที่ไม่พึงประสงค์ในโปรแกรม HRMS และรายงานผู้เกี่ยวข้องทราบ
                     8.6 ประเมินสรุปและบันทึกการพยาบาลคุ้มครองภาวะสุขภาพ

มาตรฐานที่ 9 การให้ข้อมูลและความรู้ด้านสุขภาพ
              พยาบาลวิชาชีพให้ข้อมูลและความรู้ด้านสุขภาพแก่ผู้ป่วยและครอบครัว ครอบคลุมปัญหาและความต้องการอย่างถูกต้องและเหมาะสม
                       9.1 ประเมินการรับรู้ความเข้าใจและความคาดหวังเกี่ยวกับสุขภาพของผู้ป่วยและครอบครัว
                       9.2 กำหนดแผนการให้ข้อมูลและความรู้ด้านสุขภาพ
                       9.3 จัดระบบและแนวทางการให้ข้อมูลและความรู้ด้านสุขภาพอย่างต่อเนื่อง
                       9.4 จัดโปรแกรมการให้ข้อมูลและความรู้ด้านสุขภาพแก่ผู้ป่วยและครอบครัวในเรื่องต่อไปนี้
                               1) ความรู้และการดำเนินของโรคไตวายระยะสุดท้าย

2) ผลการตรวจประเมินร่างกายและแผนการรักษาพยาบาลตามขอบเขตของ
พยาบาล
                             3) การปฏิบัติตัวขณะที่รักษาตัวอยู่ในโรงพยาบาลและเมื่อกลับบ้าน
                             4) สิทธิที่พึงมีพึงได้จากโรงพยาบาล
                             5) การใช้สถานที่สิ่งแวดล้อมในโรงพยาบาล
                             6) ขั้นตอนบริการ กฎระเบียบของห้องพิเศษ เช่น เวลาเยี่ยม เวลารับประทานอาหาร เป็นต้น
                             7) ให้ข้อมูลถึงเหตุผลและความจำเป็นของการลงนามยินยอมรับการรักษา
                      9.5 การให้สุขศึกษาทั้งรายบุคคลและแบบกลุ่ม
                      9.6 ให้ข้อมูลผู้ป่วยกับโรงพยาบาลชุมชน เพื่อให้ได้รับการรักษาอย่างต่อเนื่อง
                      9.7 กรณีผู้ป่วยไม่สมัครรับการรักษา ให้แนะนำตามแนวทางการปฏิบัติที่หน่วยงานกำหนด
                        9.8 กรณีแจ้งข่าวร้าย
                                1) ประเมินความพร้อมของผู้ป่วยและครอบครัว
                                2) ให้ข้อมูลอย่างเหมาะสมโดยประสานแพทย์เจ้าของไข้เพื่อให้ข้อมูล
                                3) ให้โอกาสผู้ป่วยและครอบครัวได้ระบายความรู้สึกและซักถาม
                                4) บันทึกการให้ข้อมูลและความรู้ด้านสุขภาพตามที่กำหนด

มาตรฐานที่ 10 การพิทักษ์สิทธิผู้ป่วย
                พยาบาลวิชาชีพปฏิบัติการพยาบาล บนพื้นฐานของความเคารพในคุณค่าของความเป็นมนุษย์ ตลอดจนการพิทักษ์สิทธิตามขอบเขต บทบาทหน้าที่ความรับผิดชอบ
                   10.1 ปฏิบัติการพยาบาลโดยใช้แนวทางปฏิบัติเกี่ยวกับการพิทักษ์สิทธิผู้ป่วย ดังนี้
                        การให้ข้อมูล / บอกกล่าวข้อมูลที่จำเป็นแก่ผู้ป่วยและครอบครัวเกี่ยวกับ
                              1) การบริจาคอวัยวะ
                              2) การผูกยึด
                              3) แผนการรักษาของแพทย์และแผนการพยาบาล
การรักษาความเป็นส่วนตัวและความลับของผู้ป่วยเกี่ยวกับ
                              1) ความลับของเวชระเบียน
                              2) การเผยแพร่ข้อมูลเพื่อใช้ในการศึกษาเรียนรู้วิจัย
                              3) การเปิดเผยร่างกายจากการดูแลบริการรักษาพยาบาล
                   10.2  จัดสภาพแวดล้อมที่ไม่ขัดแย้งกับความเชื่อวัฒนธรรมของผู้ป่วยและครอบครัว
                   10.3 ปฏิบัติการพยาบาลผู้ป่วยโดยเคารพสิทธิของผู้ป่วย เคารพในคุณค่าความเป็นมนุษย์

                   10.4 ก่อนให้การพยาบาลแก่ผู้ป่วยควรดำเนินการดังนี้
                            1) บอกให้ผู้ป่วยได้รับทราบแม้ในภาวะไม่รู้สึกตัว
                            2) ให้ข้อมูลแก่ผู้ป่วยที่รู้สึกตัวก่อนให้ถารพยาบาลทุกครั้ง
                            3) ไม่เปิดเผยร่างกายผู้ป่วยเกินความจำเป็น
                            4) จัดสถานที่/บริเวณให้การพยาบาลเป็นสัดส่วนและมิดชิด
                   10.5 ส่งเสริมให้ผู้ป่วยและครอบครัวมีส่วนร่วมตัดสินใจรับการรักษาพยาบาลภายใต้ข้อมูลที่ครบถ้วน
                   10.6 พยาบาลวิชาชีพปฏิบัติตัวเป็นแบบอย่างและกำกับให้สมาชิกทีมพยาบาลปฏิบัติการพยาบาลที่ได้รับมอบหมาย ด้วยความเคารพในคุณค่าความเป็นมนุษย์ ในฐานะปัจเจกชนแม้ไม่รู้สึกตัว

6 เกณฑ์ชี้วัดคุณภาพ (KPI)
               พยาบาลวิชาชีพปฏิบัติตามแนวปฏิบัติงการพยาบาลผู้ป่วยโรคไตวายระยะสุดท้ายได้ถูกต้อง มากกว่าร้อยละ 80 ( > 80%)

8. เอกสารแนบท้าย ( Appendix)
แบบประเมินการปฏิบัติการพยาบาลผู้ป่วยโรคไตวายระยะสุดท้าย (ทำ Hemodialysis)
แบบประเมินการปฏิบัติการพยาบาลผู้ป่วยโรคไตวายระยะสุดท้าย (ทำ CAPD)

